Гарние дьо Наблус става член на Ордена на Свети Йоан и от 1173 до 1176 г. е кастелан на замъка Гибелин. През периода 1176-1177 г. и отново през 1180-1184 г. той е началник на болницата на хоспиталиерите в Ерусалим. Взема участие в битката при Хатин на 4 юли 1187 г., която решава съдбата на Йерусалим, и е тежко ранен, но успява да стигне до Аскалон и да се възстанови от раните си. През 1189 г. е приор на Ордена в Англия и Велик командир на Ордена във Франция.